                    [image: ]Ηράκλειο, 12/03/2019
                        Αρ. Πρωτ.: Φ2/505

Προς: 
· [bookmark: _Hlk3369450]Τους/ις κ. Προϊσταμένους/νες των 2/θεσίων και άνω Νηπ/γείων  
· Τους/ις κ. Προϊσταμένους/νες των 1/θέσιων Ολοήμερων Νηπ/γείων της 3.ης Ενότητας Ηρακλείου
Κοιν.:      
· κ. Περιφερειακό Δ/ντή Π.Ε.   και Δ.Ε. Κρήτης
· κ. Δ/ντή  Α/θμιας Εκπ/σης Ν. Ηρακλείου
· Το Π.Ε.Κ.Ε.Σ. Κρήτης

ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ
ΘΡΗΣΚΕΥΜΑΤΩΝ
ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΚΡΗΤΗΣ

ΠΕΡΙΦΕΡΕΙΑΚΟ ΚΕΝΤΡΟ ΕΚΠΑΙΔΕΥΤΙΚΟΥ
ΣΧΕΔΙΑΣΜΟΥ (ΠΕ.Κ.Ε.Σ.) ΚΡΗΤΗΣ

Δ/νση: Ρολέν 4 - Τ.Κ. 71305 – Ηράκλειο
Πληροφορίες: Ελένη Βρετουδάκη
Τηλ. : 2810 246860
Fax: 2810222076 
Ε-mail: γραμματ.: pekeskritis@sch.gr 
Ε-mail προσωπ. : hellenvretudaki@gmail.com

Θέμα: «Προκαταρκτικές ενέργειες για τη διεξαγωγή επιμορφωτικών συναντήσεων με θέμα: Επιμόρφωση για την εισαγωγή της Περιγραφικής Αξιολόγησης στην υποχρεωτική εκπαίδευση»
Αγαπητοί/ές Προϊστάμενοι/-ες των σχολικών μονάδων Προσχολικής εκπαίδευσης της 3ης Ενότητας Ηρακλείου
Το Ινστιτούτο Εκπαιδευτικής Πολιτικής υλοποιεί τη Δράση 1 «Επιμόρφωση για την εισαγωγή της Περιγραφικής Αξιολόγησης στην υποχρεωτική εκπαίδευση», στο πλαίσιο της Πράξης «Παρεμβάσεις επιμόρφωσης για την ενίσχυση των σχολικών δομών του εκπαιδευτικού συστήματος», με κωδικό ΟΠΣ (MIS) 5004204. 
Σύμφωνα με την αρ. πρωτ. 6308/Ε3/16-01-2019 Απόφαση του ΥΠΠΕΘ, επιμορφωτές υπεύθυνοι υλοποίησης των επικείμενων επιμορφώσεων είναι οι Συντονιστές Εκπαιδευτικού Έργου (ΣΕΕ). Το ΙΕΠ ως κεντρικός οργανωτικός φορέας της επιμόρφωσης παρακολουθεί και ελέγχει την υλοποίηση των επιμορφωτικών δράσεων σε συνεργασία με τα αρμόδια ελεγκτικά όργανα.
Στην 3η Ενότητα Ηρακλείου προγραμματίζεται να υλοποιηθούν επιμορφώσεις στο πλαίσιο της παραπάνω δράσης:
· [bookmark: _Hlk1486883]Την Τετάρτη 27/03/2019, στο 1ο Δ.Σ. Αρκαλοχωρίου   από τις 10:00 – 14:00.
· Την Πέμπτη 28/03/2019 στο 53ο και 54ο Δ.Σ. Ηρακλείου από τις 10:00-14:00.
· Την Πέμπτη 04/04/2019 στο 1ο Νηπιαγωγείο Αγίας Βαρβάρας από τις 10:00 – 14:00.  

Οι επικείμενες επιμορφώσεις απευθύνονται σε ένα εκπρόσωπο από κάθε νηπιαγωγείο κατά σειρά προτεραιότητας:
1. [bookmark: _Hlk1487316]Προϊστάμενο/μένη της σχολικής μονάδας ή αν αυτό δεν είναι εφικτό
2. Έναν/μία εκπαιδευτικό της σχολικής μονάδας.
Οι παραπάνω επιμορφωτικές συναντήσεις θα υλοποιηθούν χωρίς να παρακωλύεται σημαντικά η λειτουργία του σχολείου. Στις περιπτώσεις των διθέσιων ή τριθέσιων ακόμα και των μονοθέσιων νηπιαγωγείων όπου λειτουργεί ολοήμερο τμήμα μπορεί να ανασταλεί η λειτουργία του Ολοήμερου τμήματος τη συγκεκριμένη ημέρα. Σε κάθε περίπτωση επιζητούμε ευγενικά την κατανόηση και τη συγκατάθεση των γονέων. Στόχος είναι η ουσιαστική αλληλεπίδραση των εκπαιδευτικών και η βιωματική προσέγγιση σημαντικών εργαλείων και μεθοδολογικών διαδικασιών που μας προσφέρει μια τέτοιου τύπου αξιολογική διαδικασία.
Για την προετοιμασία της υλοποίησης των παραπάνω επιμορφωτικών συναντήσεων είναι άμεσα αναγκαίο να μεριμνήσετε για τα παρακάτω:
1. [bookmark: _Hlk1487977]Προκειμένου να λάβετε «Βεβαίωση Παρακολούθησης» της επιμόρφωσης, ως επιμορφούμενοι είστε υποχρεωμένοι, σύμφωνα με τον Νόμο Ν. 4314/2014, όπως τροποποιήθηκε και ισχύει με την προσθήκη του άρθρ.54 Α (Ν.4403/2016), να συμπληρώσετε τα απαιτούμενα απογραφικά δελτία εισόδου και εξόδου έως το πολύ πέντε (5) ημέρες  μετά την ολοκλήρωση της επιμόρφωσης, σύμφωνα με τις οδηγίες που είναι αναρτημένες στον ιστότοπο του ΙΕΠ. 
2. [bookmark: _GoBack]Για το σκοπό αυτό θα πρέπει ΑΜΕΣΑ να κάνετε ΕΓΓΡΑΦΗ στον ιστότοπο του ΙΕΠ: https://www.iep.edu.gr/services/mitroo/index.php ώστε να αποκτήσετε εγκαίρως κωδικούς πρόσβασης 
3. Τέλος, είναι απαραίτητο για την έγκριση υλοποίησης των παραπάνω επιμορφώσεων να συμπληρώστε ΑΜΕΣΑ τη φόρμα (εντός 2 ημερών από την αποστολή της) με τα στοιχεία του στελέχους ή εκπαιδευτικού που θα εκπροσωπήσει τη σχολική μονάδα σας στην «Επιμόρφωση για την εισαγωγή της Περιγραφικής Αξιολόγησης στην υποχρεωτική εκπαίδευση» που είναι αναρτημένη στον παρακάτω σύνδεσμο: (google form:
https://docs.google.com/forms/d/e/1FAIpQLSeHCpc5aoowBOwp7cuGbh5t6omt88Ck9OXfu3g36rKIH5tbZg/viewform)  
Η παραπάνω επιμόρφωση έχει χαρακτήρα διάχυσης τόσο των αποτελεσμάτων της πιλοτικής εφαρμογής της Περιγραφικής Αξιολόγησης, όσο και επιμόρφωσης στο θεωρητικό πλαίσιο και στις πρακτικές της. 
Σας ευχαριστούμε θερμά για τη συνεργασία. 

                                                                                      Ελένη Βρετουδάκη
                                                                                      ΣΕΕ ΠΕ60 ΠΕΚΕΣ ΚΡΗΤΗΣ




Εσωτερική διανομή: 1.Οργανωτική Συντονίστρια ΠΕ.Κ.Ε.Σ. Κρήτης

